bluuebunny/crossref_metadata_2025 huggingface dataset:
Επεξεργασία ερωτημάτων ομοιότητας και κυριαρχίας σε πολυδιάστατους χώρους
Authors: Τιάκας Ελευθέριος
Published: January 2014

Η διατριβή αυτή πραγματεύεται τα ζητήματα της ομοιότητας και της κυριαρχίας μεταξύ αντικειμένων σε χωρικές βάσεις δεδομένων, σε χωρικά δίκτυα και γενικά σε πολυδιάστατους χώρους. Στο περιεχόμενό της σχεδιάζονται, αναλύονται, μελετούνται και προτείνονται: (α) νέα μέτρα ομοιότητας τροχιών κινούμενων αντικειμένων στο χώρο και στο χρόνο, αποδοτικοί αλγόριθμοι επεξεργασίας ερωτημάτων ομοιότητας των τροχιών αυτών και αποδοτικές μέθοδοι δεικτοδότησής τους, (β) νέες μέθοδοι εκτίμησης της επιλεξιμότητας ερωτημάτων σε περιοχές χωρικών και γενικών δικτύων, (γ) ένας νέος προοδευτικός και αποδοτικός αλγόριθμος για την ομαδοποίηση των κόμβων ενός γράφου με μέτρα μεταβατικής ομοιότητας μεταξύ των κόμβων του, (δ) νέοι προοδευτικοί και αποδοτικοί αλγόριθμοι επεξεργασίας top-k ερωτημάτων κυριαρχίας σε δυναμικά πολυδιάστατα σύνολα δεδομένων με δυνατότητα εκτέλεσής τους σε υποχώρους και σε κατανεμημένα περιβάλλοντα, (ε) νέοι προοδευτικοί και αποδοτικοί αλγόριθμοι επεξεργασίας top-k ερωτημάτων κυριαρχίας σε μετρικούς χώρους και (στ) νέες μέθοδοι εκτίμησης του μέγιστου σκορ κυριαρχίας και του πλήθους των αντικειμένων skyline σε πολυδιάστατα σύνολα δεδομένων. Η κατασκευή των προτεινόμενων αλγορίθμων και μεθόδων για την επεξεργασία ερωτημάτων ομοιότητας και κυριαρχίας έγινε για απαιτητικά περιβάλλοντα εφαρμογών με κριτήρια: (α) την ελαχιστοποίηση του συνολικού κόστους επεξεργασίας (κόστους υπολογισμών και κόστους προσπελάσεων), (β) την ελαχιστοποίηση του συνολικού χώρου μνήμης που απαιτείται για την εκτέλεσή τους, (γ) την μεγιστοποίηση της ακρίβειας και της επιτυχίας των αποτελεσμάτων που επιστρέφουν, (δ) την ελαχιστοποίηση της πολυπλοκότητάς τους, (ε) την προοδευτική εμφάνιση των αποτελεσμάτων τους ώστε ο χρήστης να έχει όσο το δυνατόν άμεσα τα πρώτα αποτελέσματα. Η έρευνα που έγινε στο χώρο της επεξεργασίας ερωτημάτων ομοιότητας και κυριαρχίας ολοκληρώθηκε με τη διεξοδική πειραματική αποτίμηση και σύγκριση όλων των νέων μεθόδων και αλγορίθμων που αναφέρθηκαν προηγουμένως. Επίσης, έγινε πλήρης υλοποίηση όλων των προταθέντων μεθόδων και αλγορίθμων σε C++ και διεξήχθησαν εξαντλητικά πειράματα για τη σύγκρισή τους σε πραγματικά και συνθετικά σύνολα δεδομένων. Από τα αποτελέσματα προέκυψε ότι οι νέες αυτές μέθοδοι μπορούν να χρησιμοποιηθούν αποτελεσματικά σε εφαρμογές ομοιότητας και κυριαρχίας, καθώς και σε απαιτητικά περιβάλλοντα που χειρίζονται τις εφαρμογές αυτές. Επιπλέον, έχουν σημαντικές πρακτικές εφαρμογές σε διάφορα επιστημονικά πεδία όπως: σε χωρικές βάσεις δεδομένων, σε γενικές βάσεις δεδομένων, σε συστήματα ανάκτησης πληροφορίας και ανακάλυψης γνώσης, σε γεωγραφικά συστήματα πληροφοριών, σε εφαρμογές οδικών δικτύων, σε συστήματα πρόβλεψης, σε εφαρμογές του διαδικτύου, σε μηχανές αναζήτησης, σε κατανεμημένα και σε παράλληλα συστήματα, σε κοινωνικά δίκτυα, σε ανακάλυψη κοινοτήτων στο διαδίκτυο.
Μακροπρόθεσμα αποτελέσματα ολικής αρθροπλαστικής γόνατος με επικάλυψη υδροξυαπατίτη
Authors: Αλευρογιάννης Σταύρος
Published: January 2014

Η μελέτη αυτή προσπαθεί μετά από συστηματική παρακολούθηση των ασθενών μας, 12-19 ετών μετεγχειρητικά, να παρουσιάσει την εμπειρία μας στη χρησιμοποίηση προθέσεων με ανάλογη επικάλυψη στο γόνατο και να δώσει απαντήσεις στα ερωτήματα που εύλογα δημιουργούνται από τη χρησιμοποίηση της στην ολική αρθροπλαστική του γόνατος. Επιπλέον καταγράφονται οι σύγχρονες αντιλήψεις και η διεθνής βιβλιογραφία που είναι φτωχή σε αντίστοιχες μελέτες στο γόνατο. Η μελέτη διαιρείται σε δύο κύρια μέρη, το γενικό και το ειδικό. Στο γενικό περιλαμβάνονται βασικά στοιχεία ανατομικής, κινηματικής και εμβιομηχανικής του γόνατος. Γίνεται ιστορική ανασκόπηση της ολικής αρθροπλαστικής του γόνατος, αναλύονται οι ενδείξεις και αντενδείξεις της επέμβασης, οι γενικές αρχές και η εγχειρητική τεχνική, οι παράγοντες που σχετίζονται με την ενσωμάτωση των προθετικών υλικών ενώ τέλος γίνεται εκτενής αναφορά στον υδροξυαπατίτη. Στο ειδικό μέρος αναφέρονται οι ασθενείς και οι μέθοδοι ελέγχου και γίνεται εκτενής αναφορά στην ενδοπρόθεση που χρησιμοποιήθηκε στη μελέτη. Ακολουθεί εργαστηριακή μελέτη αναθεωρημένων προθέσεων και στη συνέχεια αναλύονται τα αποτελέσματα. Τέλος η μελέτη ολοκληρώνεται με τη συζήτηση επί των αποτελεσμάτων και την εξαγωγή συμπερασμάτων.
Μητρικός θηλασμός και λοιμώξεις στη βρεφική ηλικία
Authors: Λαδομένου Φανή
Published: January 2014

Background: Human milk is the most suitable food for newborn and young infants and its exclusive supply for at least the first six months of life ought to be universally provided. A wide array of benefits of breastfeeding have been well documented, including financial, psychosocial, developmental and prevention of illnesses, including infections. Although it has long been shown that breastfed infants are less prone to a variety of infections, skeptics have asserted that breastfeeding and formula-feeding mothers differ in ways which might alter infantile risk for infection and that the breastfeeding protective effect may be attributable to confounding factors and may be expressed less in societies with high health standards. Purpose:Σο prospectively investigate the effect of breastfeeding on both the frequency, expressed as number of infectious episodes, and the severity, expressed as need for doctor visits and hospitalization for common infections throughout the first year of life, in a well-defined, well-vaccinated infant population with adequate health standards. Based on existing experience in the field, the study was designed first to verify the hypothesis that breastfeeding protects against common infantile infections, second to explore the impact of exclusive breastfeeding and its duration, and third to investigate this impact during both the first and the second 6 months of infancy (months 1-6 and months 6-12). Study design: The study was conducted as a prospective observational study in a fixed cohort in the island of Crete. From a total of 6,878 births in 2004, a representative cohort of 1,049 (15.2%) mother-infant pairs was formed. Sampling was based on consecutive births in random days from October to December, 2004 and from April to July, 2005. This 2-period sampling facilitated assessment of the effect of breastfeeding on infections as related to season of birth. In 926 infants, successfully followed up for 12 months, feeding mode and all infectious episodes, including acute otitis media (AOM), acute respiratory infection (ARI), gastroenteritis, urinary tract infection, conjunctivitis and thrush, were recorded at 1, 3, 6, 9 and 12 months of life. Severity of infections was estimated by the number of doctor visits and admissions to hospital. Potential confounders evaluated were ethnic origin, average parental age (years), average years of parental education, birth weight, sex, season of birth (autumn/spring), gestation duration, delivery mode and number of siblings. ...........................
Ο ρόλος της οκτρεοτίδης ως αντιϊνωτικού παράγοντα σε ασθενείς με χρόνια ηπατοπάθεια
Authors: Βουμβουράκη Αργυρώ
Published: January 2014

Η ηπατική ίνωση είναι ένα δυναμικό φαινόμενο η πρόοδος του οποίου εξαρτάται από την ενεργοποίηση των αστεροειδών κυττάρων του ήπατος. Η παραγωγή θεμέλιας ουσίας υπόκειται στην επίδραση πολλών κυτταροκινών ενώ η κλινική παρακολούθηση ασθενών με χρόνια ηπατοπάθεια επιβάλλει την παρακολούθηση της εξέλιξης της ίνωσης. Μέχρι σήμερα χρυσός κανόνας παραμένει η βιοψία ήπατος, μία μέθοδος αιματηρή με βαθμό νοσηρότητας. Επιπλέον, παράγοντες πού χρησιμοποιούνται θεραπευτικά είναι δυνατόν να επηρεάσουν αρνητικά την εξέλιξη της ίνωσης με απρόβλεπτα αποτελέσματα. Η Οκτρεοτίδη (συνθετική σωματοστατίνη) χρησιμοποιείται ευρέως για τον έλεγχο της κιρσορραγίας και τη θεραπεία του ηπατοκυτταρικού καρκινώματος. Η επίδραση της στην διαδικασία της ίνωσης δεν έχει μελετηθεί. ΣΚΟΠΟΣ: Μελετήθηκε η επίδραση της Οκτρεοτίδης σε παραμέτρους του ορρού σχετιζόμενους με την ίνωση ασθενών με χρόνια ηπατοπάθεια. ΜΕΘΟΔΟΙ: Επιλέχθηκαν πρωτεΐνες του ορρού πού έχει αποδειχθεί ότι σχετίζονται με την ίνωση. Μελετήθηκαν 4 ομάδες πρωτεϊνών: α) Οι πρωτεΐνες λεπτίνη, λαμινίνη, κολλαγόνο-IV και το υαλουρονικό οξύ. Μετρήθηκαν στο περιφερικό αίμα ασθενών με χρόνιες ηπατοπάθειες όπως και στο αίμα των ηπατικών φλεβών κατόπιν καθετηριασμού κιρρωτικών ασθενών. Επιδιώχθηκε με την δημιουργία περιοχών κάτω από την καμπύλη (Area Under the Curve,AUC), να διερευνηθεί η δυνατότητα διαχωρισμού ασθενών με χρόνια ιογενή ηπατίτιδα από ασθενείς με κίρρωση, όπως και η δυνατότητα διαχωρισμού ασθενών με πρώιμα στάδια πρωτογενούς χολικής κιρρώσεως από το κιρρωτικό στάδιο της νόσου. Μελετήθηκε επίσης η επίδραση της Οκτρεοτίδης στους παράγοντες αυτούς. Οι μετρήσεις έγιναν με εμπορικά διαθέσιμες ELISA. β) Στους ίδιους ασθενείς μελετήθηκε βιοχημικά (ELISA), η ομάδα των πρωτεϊνών TGFβ, δηλαδή οι TGFβ1, TGFβ2, TGFβ3 και η επίδραση της Οκτρεοτίδης στα επίπεδά τους. Επί πλέον, στο μέρος αυτό μελετήθηκε ιστοχημικά (μέθοδοι αλκαλικής φωσφατάσης και ανοσοφθορισμού) η εντόπιση στον ηπατικό ιστό των πρωτεϊνών αυτών. Επίσης, μελετήθηκε σε περιορισμένο αριθμό ηπατικών ιστών η έκφραση του mRNA της πρωτεΐνης FoxP3 χαρακτηριστικής των Treg κυττάρων, δεδομένου ότι δυνητικά θα μπορούσε να επηρεάζεται από τα επίπεδα των ισομορφών του TGFβ. γ) Σε άλλη ομάδα ασθενών μελετήθηκε η πρωτεΐνη Ακτιβίνη Α (ELISA), πού επίσης σχετίζεται με την ίνωση αλλά και την αναγέννηση των ηπατοκυττάρων και η επίδραση της Οκτρεοτίδης στα επίπεδα της. Στο μέρος αυτό μελετήθηκε και η εντόπιση της πρωτεΐνης δεδομένου ότι υπάρχουν λίγες πληροφορίες σχετικά με αυτό. Απομονώθηκαν κύτταρα Kupffer και αστεροειδή κύτταρα ήπατος αρουραίου και μελετήθηκε η έκφραση της Ακτιβίνης Α και η επίδραση της Οκτρεοτίδης με ημιποσοτική PCR. δ) Τέλος μελετήθηκαν τα επίπεδα των μεταλλοπρωτεασών του ορρού και ο αναστολέας αυτών TIMP1 (ELISA), όπως και η επίδραση της Οκτρεοτίδης σε αυτούς. ..................
Στατική υπερωθητική ανάλυση βασισμένη σε ενεργειακά ισοδύναμο μονοβάθμιο σύστημα
Authors: Μανούκας Γρηγόριος
Published: January 2014

Αντικείμενο της διατριβής είναι η ανάπτυξη και προκαταρκτική αξιολόγηση μιας νέας παραλλαγής της Στατικής Υπερωθητικής Ανάλυσης (ΣΥΑ), με την οποία επιδιώκεται μια ρεαλιστικότερη εκτίμηση της στοχευόμενης μετακίνησης και κατ’ επέκταση και των υπόλοιπων μεγεθών απόκρισης μιας κατασκευής υπό σεισμική διέγερση. Η προτεινόμενη παραλλαγή της ΣΥΑ συνίσταται επί της ουσίας σε ένα νέο τρόπο προσδιορισμού του ισοδύναμου μονοβάθμιου συστήματος βάσει ενεργειακών κριτηρίων (ενεργειακά ισοδύναμο μονοβάθμιο σύστημα), γεγονός που την κατατάσσει στην οικογένεια των λεγόμενων ενεργειακών μεθόδων. Η όλη φιλοσοφία της εδράζεται στην πεποίθηση ότι το έργο των εξωτερικών φορτίων που επιβάλλονται στο πολυβάθμιο προσομοίωμα ενός φορέα είναι, συγκριτικά με την τέμνουσα βάσης, ένας πιο αντιπροσωπευτικός δείκτης της ανελαστικής συμπεριφοράς του, καθώς εξαρτάται από όλες τις συνιστώσες της φόρτισης και από το σύνολο των μετακινήσεων των βαθμών ελευθερίας. Η εξίσωση του παραπάνω έργου με την ενέργεια παραμόρφωσης του ισοδύναμου μονοβάθμιου συστήματος αξιοποιείται για τον υπολογισμό των ιδιοτήτων του τελευταίου. Σε αντίθεση όμως με άλλες μεθόδους της ίδιας κατηγορίας, η εξίσωση αυτή χρησιμοποιείται για τον προσδιορισμό όχι κάποιας ενεργειακά ισοδύναμης μετακίνησης, αλλά μιας τροποποιημένης δύναμης επαναφοράς του ισοδύναμου μονοβάθμιου συστήματος. Η προτεινόμενη μεθοδολογία μπορεί να συμπεριλάβει τη συνεισφορά στην απόκριση περισσότερων της μιας ιδιομορφών. Μια επιπλέον καινοτομία που εισάγει είναι η συνεκτίμηση της ταυτόχρονης δράσης των δύο οριζόντιων συνιστωσών της σεισμικής διέγερσης σε χωρικά ασύμμετρα κτίρια, με κατάλληλη τροποποίηση των ιδιοτήτων του ισοδύναμου μονοβάθμιου συστήματος. Έτσι, αφενός αποφεύγεται η αδόκιμη στην ανελαστική ανάλυση χρήση απλοποιητικών κανόνων χωρικής επαλληλίας και αφετέρου επιτυγχάνεται μείωση του απαιτούμενου όγκου υπολογισμών. Αρχικά, μετά από μια σύντομη εισαγωγή, γίνεται αναφορά στο θεωρητικό υπόβαθρο της ΣΥΑ και επισκόπηση των σημαντικότερων συμβατικών και προηγμένων παραλλαγών της. Κατόπιν, παρουσιάζεται λεπτομερώς το σκεπτικό και η διαδικασία εφαρμογής της προτεινόμενης μεθοδολογίας. Τέλος, η αξιολόγηση της προτεινόμενης μεθοδολογίας γίνεται μέσω μιας εκτεταμένης σειράς εφαρμογών σε φορείς από οπλισμένο σκυρόδεμα που καταδεικνύουν ότι η προτεινόμενη μεθοδολογία, έναντι της συμβατικής ΣΥΑ, παρέχει γενικά ακριβέστερη εκτίμηση της σεισμικής συμπεριφοράς των δεδομένων φορέων, ιδιαίτερα των επίπεδων.
Μελέτη του κυτταρικού πολλαπλασιασμού κατά την εκφύλιση του μεσοσπονδύλιου δίσκου
Authors: Κωνσταντίνου Βάσος
Published: January 2014

Εισαγωγή-Στόχος: Σε υγιείς μεσοσπονδυλίους δίσκους (ΜΔ) παρατηρείται εξαιρετικά χαμηλός ρυθμός κυτταρικού πολλαπλασιασμού, που ρυθμίζεται κυρίως με αυτοκρινείς αυξητικούς παράγοντες. Σε αντίθεση, κατά τη διάρκεια της εκφύλισης των ΜΔ διαπιστώνεται υπερέκφραση διαφόρων αυξητικών παραγόντων που προκαλούν αυξημένο κυτταρικό πολλαπλασιασμό, μηχανισμός που αποτελεί πιθανόν διεργασία ιστικής ανακατασκευής των ΜΔ. Σκοπός της μελέτης είναι η επίδραση εξωγενών και αυτοκρινών αυξητικών παραγόντων στον πολλαπλασιασμό των κυττάρων των ΜΔ και η διερεύνηση των μονοπατιών με τον οποίο επιτελείται η δράση τους. Μέθοδος: Πρωτογενείς καλλιέργειες κυττάρων αναπτύχθηκαν μετά από λήψη υλικού ΜΔ. Ο κυτταρικός πολλαπλασιασμός εκτιμήθηκε με τη μέθοδο ενσωμάτωσης της τριτιωμένης 5-βρωμο-2-δεοξυουριδίνης στο DNA των κυττάρων του ινώδους δακτυλίου (ΙΔ) και του πηκτοειδούς πυρήνα (ΠΠ). Η ενεργοποίηση των σηματοδοτικών μονοπατιών ΜΕΚ/ERK και PI3K/AKT μελετήθηκε μα ανοσοφθορισμό σε καλλιέργειες κυττάρων και με ανοσοϊστοχημεία σε τομές ιστού με τη βοήθεια ειδικών φωσφο-αντισωμάτων. Αποτελέσματα: Βρέθηκε ότι οι αυξητικού παράγοντες PDGF, bFGF και IGF-I διεγείρουν την σύνθεση DNA των κυττάρων ανθρώπινων ΜΔ, με ενεργοποίηση των σηματοδοτικών μονοπατιών MEK/ERK και PI-3K/Akt. Τα αποτελέσματα ήταν όμοια σε καλλιέργειες κυττάρων ΙΔ και ΠΠ. Επιπλέον εθισμένο υλικό καλλιέργειας των κυττάρων βρέθηκε να οδηγεί επίσης σε αυξημένη σύνθεση DNA στα ίδια κύτταρα, γεγονός που δηλώνει την αυτοκρινή έκκριση αυξητικών παραγόντων. Το ίδιο υλικό ενεργοποιεί επίσης και τα δυο προαναφερθέντα μονοπάτια με αντίστοιχο μηχανισμό. Ανοσοϊστοχημικές μελέτες στις τομές των ΜΔ έδειξαν σημαντική ενεργοποίηση και των δυο μονοπατιών, που ήταν μάλιστα πολύ πιο έντονη σε συγκεντρώσεις πολλαπλασιαζόμενων κυττάρων σε σχέση με μεμονωμένα κύτταρα. Συμπέρασμα: Τα κύτταρα ανθρώπινων ΜΔ υπόκεινται πολλαπλασιασμό ως ανταπόκριση σε αυτοκρινείς και εξωγενείς αυξητικούς παράγοντες, μέσω ενεργοποίησης των μεταγραφικών μονοπατιών MEK/ERK και PI-3K/Akt.
Παιδαγωγική αξιολόγηση των σχολικών εγχειριδίων του δημοτικού σχολείου
Authors: Παπαγιαννόπουλος Δημήτριος
Published: January 2014

Με την έρευνα αυτή επιχειρείται μια ποιοτική και ποσοτική αξιολόγηση ενός σχολικού εγχειριδίου ως προς την καταλληλότητά του για διδασκαλία, με βάση συγκεκριμένα κριτήρια. Ως πεδίο εφαρμογής χρησιμοποιήθηκε το σχολικό εγχειρίδιο του μαθήματος της Κοινωνικής και Πολιτικής Αγωγής της Ε΄ και Στ΄ τάξης του Δημοτικού Σχολείου και η έρευνά μας επικεντρώθηκε στον προσδιορισμό του βαθμού καταλληλότητας αυτού του σχολικού εγχειριδίου για τη διδασκαλία του ομώνυμου μαθήματος, ενώ σε ένα δεύτερο επίπεδο προσδοκά να αποτελέσει τη βάση ενός εργαλείου με το οποίο θα μπορούν οι εμπλεκόμενοι στη διδασκαλία να αξιολογούν ένα σχολικό εγχειρίδιο και να ελέγχουν το βαθμό καταλληλότητάς του για να διδαχθεί. Στην παρούσα έρευνα: α) παρουσιάζονται και αναλύονται κριτήρια αξιολόγησης σχολικών εγχειριδίων και προτείνεται μια φόρμα αξιολόγησης με βάση αυτά τα κριτήρια, β) επιχειρείται αξιολόγηση του σχολικού εγχειριδίου της Κοινωνικής και Πολιτικής Αγωγής της Ε΄ και Στ΄ τάξης του Δημοτικού Σχολείου, η οποία αποτελείται από: i) μια a priori παρουσίαση-ανάλυση του ερευνητή, ii) εφαρμογή τύπου αναγνωσιμότητας, iii) εμπειρική έρευνα σε 800 μαθητές της Ε΄ και της Στ΄ τάξης με εφαρμογή διαδικασίας ελλιπών κειμένων, ανάγνωση απεικονίσεων και ερωτηματολόγιο, iv) εμπειρική έρευνα σε 1044 δασκάλους της Ε΄ και Στ΄ τάξης με ερωτηματολόγιο.
Ο ρόλος του p16 στην παθολογία του κατώτερου γεννητικού συστήματος
Authors: Τσουμπού Ιωάννα
Published: January 2014

Bιολογικoί δείκτες της λοίμωξης από τον ιό HPV,όπως η πρωτεΐνη p16, μπορεί να χρησιμοποιηθούν για την αξιολόγηση της τραχηλικής κυτταρολογίας. ΣΤΟΧΟΣ Ο στόχος αυτής της διατριβής ήταν η κριτική αξιολόγηση των μελετών που εξέτασαν το p16 στη παθολογία του τραχήλου. Τέλος, πραγματοποιήσαμε μία προοπτική μελέτη για την αξιολόγηση του p16 και του HR-HPV τεστ στη διαλογή της LSIL κυτταρολογίας. ΜΕΘΟΔΟΛΟΓΙΑ Πραγματοποιήσαμε μία συστηματική ανασκόπηση και μετα-ανάλυση της βιβλιογραφίας που μελέτησε το ρόλο του p16 σε πλακώδη κυτταρολογικά ή ιστολογικά τραχηλικά δείγματα. Επίσης, πραγματοποιήσαμε μία προοπτική συμπεριελαμβάνοντας γυναίκες που προσήλθαν για κολποσκόπηση με LSIL κυτταρολογία. Το αντικείμενο της μελέτης ήταν η ευαισθησία και ειδικότητα του p16 και του HR-HPV στην ανίχνευση των LSIL δείγματων με βιοψία CIN2+. Τα αποτελέσματα τόσο του τεστ HR-HPV, καθώς και της p16 χρώσης, συσχετίσθησαν με βιοψίες από τον τράχηλο της μήτρας. ΑΠΟΤΕΛΕΣΜΑΤΑ Η ηλεκτρονική αναζήτηση της βιβλιογραφίας ανέδειξε 61 μελέτες που θεωρήθησαν κατάλληλες για περαιτέτω ανασκόπηση. Η σημαντικότερη παρατηρήση ήταν ότι δεν υπήρξε ομοφωνία σχετικά με το τι καθιστά θετική χρώση για το p16. Οι πιο πρόσφατες μελέτες δε δίνουν βαρύτητα στις ποσοτικές παραμέτρους της χρώσης, αλλά στη μορφολογία των κυττάρων που εμφανίζουν υπερέκφραση του δείκτη. Στη συνέχεια υπολογίσαμε τη μέση τιμή του ποσοστού των κυτταρολογικών και ιστολογικών δειγμάτων που ήταν θετικά για το δείκτη, ανάλογα με τη βαθμίδα αλλοίωσης. Τo ποσοστό των δειγμάτων θετικών για το p16 αυξάνει με τη βαθμίδα αλλοίωσης. Οσον αφορά στη προπτική μελέτη, συμπεριελάβαμε 126 γυναίκες που είχαν τραχηλική βιοψία υπό κολποσκοπική παρακολούθηση. Θεωρήσαμε σα θετικό αποτέλεσμα την παρουσία θετικής χρώσης για το p16 σε δυσκαρυωτικά κύτταρα με χρωσμένο τον πυρήνα ή/και το κυτταρόπλασμα. Η μελέτη έδειξε ότι το τεστ HR-HPV έχει χαμηλή ευαισθησία (75%) και ειδικότητα (64%) ανίχνευσης LSIL δειγμάτων με CIN2+ ιστολογία.Η χρώση για το p16 έδειξε χαμηλή ευαισθησία στη διαλογή της LSIL κυτταρολογίας (42%), αλλά η ειδικότητά της ήταν εφάμιλλη του τεστ για HPV16/18 (90%). ΣΥΜΠΕΡΑΣΜΑΤΑ Η έκφραση του p16 σχετίζεται με τη βαθμίδα κυτταρολογικής ή ιστολογικής αλλοίωσης αλλά η ασυμφωνία μεταξύ των μελετητών σχετικά με το τι καθιστά θετικό αποτέλεσμα αποτελεί σημαντικό εμπόδιο στην ευρύτερη εφαρμογή του.. Η προοτπική μελέτη υποστηρίζει την υπεροχή του p16 ως προς την ειδικότητά του, σε σχέση με το HR-HPV, για την αξιολόγηση της LSIL κυτταρολογίας. Ομως, η χαμηλή ευαισθησία του δείκτη εμποδίζει στην υιοθέτησή του ως ανεξάρτητης μεθόδου αξιολόγησης του LSIL. Nέοι βιολογικοί δείκτες είναι δυνατό να συμβάλλουν στην βελτίωση της αντιμετώπισης της LSIL κυτταρολογίας.
Η συσχέτιση των αντισωμάτων κατά της οξειδωμένης LDL ( ox- ldl) με το πάχος του έσω μέσου χιτώνα (IMT) της καρωτίδας και το πάχος των αχίλλειων τενόντων, πριν και μετά τη χορήγηση υπολιπιδαιμικής αγωγής
Authors: Τσούλη Σοφία
Published: January 2014

ΣΤΟΧΟΣ Στην παρούσα μελέτη επιχειρήθηκε η συσχέτιση μεταξύ του τίτλου των αντισωμάτων έναντι της οξειδωμένης LDL και της ενεργότητας της LP-PLA2 με την αθηροσκλήρωση των καρωτίδων, όπως αυτή εκτιμήθηκε με τη μέτρηση του ΙΜΤ και με την παρουσία ξανθωμάτων στους Αχίλλειους τένοντες, που εκτιμήθηκαν με την υπερηχογραφική μέτρηση του πάχους των Αχίλλειων τενόντων. Επίσης, μελετήθηκε η επίδραση της φαρμακευτικής αγωγής με στατίνη, για 12 μήνες, στο πάχος των Αχιλλείων τενόντων. ΜΕΘΟΔΟΛΟΓΙΑ Στη μελέτη συμμετείχαν συνολικά 80 ασθενείς με ετερόζυγη FH. Ως ομάδα ελέγχου χρησιμοποιήθηκαν 40 νορμολιπιδαιμικά υγιή άτομα .Κατά τη διάρκεια τις μελέτης οι ασθενείς με FH έλαβαν θεραπεία με ατορβαστατίνη για 12 μήνες, σε μέση δοσολογία 20±10 mg/ημέρα. Μια επαναληπτική εξέταση διενεργήθηκε σε όλους τους ασθενείς μετά από 12 μήνες. Επίσης όλοι οι ασθενείς υποβλήθηκαν σε μέτρηση του ΙΜΤ (έσω μέσου χιτώνα της καρωτίδας) καθώς και μάτηση του πάχους των Αχιλλέιων τενόντων, πριν και μετά την υπολιπιδαιμική αγωγή.ΑΠΟΤΕΛΕΣΜΑΤΑ- ΣΥΜΠΕΡΑΣΜΑΤΑ ? Oι ασθενείς με FH εμφανίζουν αυξημένα επίπεδα oxLDL, καθώς και του λόγου oxLDL προς ApoB σε σύγκριση με τους υγιείς μάρτυρες ? Τα επίπεδα της oxLDL συσχετίζονταν θετικά με τα επίπεδα της LDL χοληστερόλης και της ApoB ? Η παρούσα μελέτη έδειξε επίσης, για πρώτη φορά στη διεθνή βιβλιογραφία, ότι τα επίπεδα της oxLDL συσχετίζονται θετικά με την ενεργότητα της Lp-PLA2 του πλάσματος ? Τα αποτελέσματα της μελέτης μας δείχνουν ότι οι τίτλοι αντισωμάτων τάξεως IgG έναντι oxLDLP και oxLDLD είναι αυξημένοι στους ασθενείς με FH σε σύγκριση με τους υγιείς μάρτυρες. Αντίθετα δεν παρατηρήθηκε διαφορά μεταξύ των δυο ομάδων όταν επιχειρήθηκε σύγκριση των αντισωμάτων τάξεως IgM έναντι όλων των μορφών oxLDL και oxLDL(-)H αθηροσκλήρωση των καρωτίδων που εκτιμήθηκε με το ΙΜΤ συσχετίζονταν στατιστικά σημαντικά μόνο με την ηλικία των ασθενών ? Η μάζα, η ενεργότητα της Lp-PLA2, η ενεργότητα της HDL-Lp-PLA2 και η ΡΟΝ δεν βρέθηκε να συσχετίζονταν με την αθηροσκλήρωση των καρωτίδων, που εκτιμήθηκε με τη μέτρηση του ΙΜΤ. Υπάρχει συσχέτιση μεταξύ της πάχυνσης των αχιλλείων τενόντων και της αθηροσκλήρωσης των καρωτίδων, όπως αυτή εκτιμήθηκε με το ΙΜΤ, στους ασθενείς με FH ? Oι ασθενείς με διαταραχές της ηχοδομής των τενόντων εμφάνιζαν μεγαλύτερο ΙΜΤ σε σύγκριση με τους ασθενείς με φυσιολογική ηχοδομή ? Δεν παρατηρήθηκε συσχέτιση μεταξύ των διαφόρων μορφών της λιγότερο οξειδωμένης LDL με το ΙΜΤ ? Μετά από ένα έτος θεραπείας με στατίνη παρατηρήθηκε μείωση του πάχους των αχιλλείων τενόντων που δεν συνοδευόνταν ωστόσο από βελτίωση της ηχοδομής του
Συμβολή στον προσδιορισμό της θέσης και της εντόπισης της κροταφογναθικής διάρθρωσης με τη βοήθεια της μαγνητικής τομογραφίας (M.R.I.) και συσχετισμός μεταξύ ανατομικής και MRI στοιχείων
Authors: Ηλιόπουλος Δημήτριος
Published: January 2014

Η μελέτη πραγματοποιήθηκε με σκοπό να προσδιοριστεί η συνεισφορά της μαγνητικής τομογραφίας στην απεικόνιση της κροταφογναθικής διάρθρωσης και να συσχετισθούν τα ευρήματα της εν λόγω τεχνικής, με συμβατικές εν χρήσει απεικονιστικές τεχνικές. Μελετήθηκαν η θέση του δίσκου, η κινητικότητα του κονδύλου και τα κλινικά συμπτώματα σε 352 ασθενείς με αμφοτερόπλευρη ή ετερόπλευρη υπερκινητικότητα στην ΚΓΔ με την βοήθεια MRI. Οι ασθενείς υποβλήθηκαν σε απεικονιστικό έλεγχο με συμβατικές και σύγχρονες απεικονιστικές μεθόδους όπως: πανοραμική ακτινογραφία, διακρανιακές προβολές, συμβατική τομογραφία με ανοικτό και κλειστό στόμα και μαγνητική τομογραφία. Τα δεδομένα συγκεντρώθηκαν, αναλύθηκαν και συνεκτιμήθηκαν συνολικά ενώ τα αποτελέσματα των μετρήσεων παρουσιάστηκαν σε πίνακες και η στατιστική επεξεργασία των στοιχείων έγινε με την μέθοδο Pearson Chi-square test. Διαπιστώθηκε στενή σχέση μεταξύ παθολογικών αλλαγών του έξω πτερυγοειδή μυός και κλινικών συμπτωμάτων σε ασθενείς με συμπτωματική υπερκινητικότητα κονδύλου και σε ασθενείς με πρόσθια μετατόπιση δίσκου χωρίς ανάταξη. Οι κροταφογναθικές διαρθρώσεις με τον δίσκο σε φυσιολογική θέση μπορεί να έχουν τα ίδια κλινικά συμπτώματα με τις κροταφογναθικές διαρθρώσεις με τον δίσκο μετατοπισμένο, όταν έχει συμβεί υπερκινητικότητα του κονδύλου. Το κύριο σύμπτωμα αυτών των διαρθρώσεων ήταν έντονο clicking. Επίσης παρατηρήθηκε ότι η υπερκινητικότητα του κονδύλου και οι σχετικές παθολογικές αλλαγές του έξω πτερυγοειδή μυός μπορούν να παίξουν σημαντικό ρόλο στην πρόκληση κλινικών συμπτωμάτων, όταν ο δίσκος βρίσκεται σε φυσιολογική θέση. Τα ευρήματα με MRI μπορούν να συνδράμουν στην κατανόηση των κλινικών συμπτωμάτων που δεν μπορούν να ερμηνευθούν με μόνο δεδομένο την μετατόπιση του δίσκου.
Βέλτιστες στρατηγικές προσφορών σε ημερήσια αγορά ενέργειας από εταιρείες παραγωγής ηλεκτρικής ενέργειας
Authors: Σίμογλου Χρήστος
Published: January 2014

This PhD thesis studies the development of optimum offering strategies from electric power utilities participating in the day-ahead energy and reserves markets. The research effort focuses on the development of four optimization models, which aim at solving the producer optimal self-scheduling problem. The solution of the producer self-scheduling problem provides the desired commitment program as well as the energy and reserve contribution of each producer generating unit, for all periods of the next day. The mathematical formulation provided is suitable for the self-scheduling of a producer acting either as a price-taker or a price-maker in the day-ahead energy and reserves markets. Once the optimal self-schedule is computed, the Producer can design a suitable bidding strategy that will indirectly lead the Market Operator to issue dispatch schedules close to the producer optimal self-schedules, so that the total producer profits from his participation in the day-ahead markets are maximized. The Producer can also act as a retail service provider through forward bilateral contracts with end-consumers, thus forming a power company. In all four cases, the profit maximization problem of the producer/power company is formulated and solved as a mixed-integer linear program (MILP) with continuous and binary variables and its solution can be found through high-level commercial available software under the branch-and-cut method.
René Goscinny
Authors: Μίσιου Μαριάννα
Published: January 2014

Η διατριβή πραγματεύεται το έργο του Ρενέ Γκοσινί ,του πολυγραφότατου Γάλλου συγγραφέα ιδιαίτερα γνωστού με την ιδιότητα του σεναριογράφου κόμικς. Ειδικότερα, η διατριβή μελετά πρωτίστως τα κόμικς Αστερίξ , Ιζνογκούντ, Λούκυ Λουκ , ως δημοφιλή στην Ελλάδα και με μια αδιάλειπτη παρουσία στη βιβλιόφιλη σκηνή τα τελευταία 40 χρόνια. Για λόγους που σχετίζονται νε τη συνολική αποτίμηση του έργου του Γκοσίνι , μελετώνται και τα εικονογραφημένα διηγήματα της σειράς ο μικρός Νικόλας. Ο διττός στόχος είναι να αναδυθεί η λογοτεχνική αξία των σεναρίων κόμικς του Γκοσίνι και να διερευνηθεί η εκπαιδευτική τους χρήση, με προοπτική την ποικιλότροπη συμβολή τους σε μια νέα προσέγγιση της λογοτεχνίας στη σχολική τάξη. Η εργασία διαρθρώνεται σε τρία μέρη. Στο πρώτο μέρος περιέχονται ζητήματα που αφορούν στον ορισμό και τις λειτουργίες του αντικειμένου κόμικς. Στο δεύτερο μέρος επιχειρείται ανάλυση του έργου του Γκοσίνι με τα εργαλεία της λογοτεχνίας. Συγκεκριμένα αναλύονται με λογοτεχνικούς όρους η πλοκή, οι χαρακτήρες και τα στερεότυπα. Παρουσιάζονται επίσης ζητήματα που άπτονται της πρόσληψης του έργου του Γκοσινί στη Ελλάδα. Καταγράφεται το έργο του, μελετάται το μεταφραστικό ζήτημα και αυτό των μετουσιώσεων του έργου σε άλλα περιβάλλοντα εκτός του αρχικού. Στο τρίτο μέρος παρουσιάζονται σύγχρονες εκπαιδευτικές θεωρίες όπως οι πολυγραμματισμοί, οι πολυτροπικότητες , οι πολιτισμικές σπουδές, η διδακτική της λογοτεχνίας. Ακολουθεί πρόταση μελέτης των κόμικς στη σχολική τάξη ως αυτούσιων έργων, που βασίζεται στα προηγούμενα θεωρητικά πεδία. Τέλος, η πρόταση υλοποιείται σε φύλλα εργασίας.
A formal theory for reasoning about action, knowledge and time
Authors: Πάτκος Θεόδωρος
Published: January 2014

Aiming at achieving a proper regulation of their behavior in real-world environments, participating agents need to reason not only about the specifications of the environment they inhabit, but also about their own knowledge concerning its current state by exploiting information acquired at run-time. Considering the highly dynamic nature of most complex domains, the study of knowledge evolution over time is a critical aspect. In this thesis, we develop a unified formal theory of action, knowledge and time using the language of the Event Calculus and automate the process of reasoning about a wide range of commonsense phenomena. Traditionally, epistemic reasoning has been structured around the highly expressive but computationally expensive "possible worlds" specifications. Recent theories adopt alternative representations for knowledge, dismissing the accessibility relation of possible worlds and promising more efficient reasoning in classes of restricted expressiveness. The framework we propose combines the full expressive power of the possible worlds semantics with the benefits of alternative approaches, building on a proper handling of a type of causal dependencies that emerge among partially known world aspects. We investigate the properties of these so called hidden causal dependencies and develop a provably sound and complete axiomatization that is independent of the underlying formalism. We show correctness properties by studying the correlation of the theory with an epistemic formalism that implements the standard definition for knowledge, based on a recently proposed branching version of the Event Calculus. Furthermore, we investigate a number of different extensions of the basic axiomatization augmenting the mental state of intelligent agents with essential cognitive skills, such as the ability to remember and forget, to reason about physical actions, to handle complex ramifications in partially observable domains, and others. We demonstrate the potential of the theory by modeling complex benchmark problems proposed in relevant literature, as well as scenarios that emerge in the highly demanding nascent field of Ambient Intelligence. Finally, we also describe the design of a reasoner that can accommodate both epistemic and online reasoning and present a way to implement the framework using logic programming languages
Ανάπτυξη μεθόδων μέτρησης των υποδοχέων οιστρογόνων ERβ1 και ERβ2 και αξιολόγηση τους ως δεικτών πρόγνωσης του καρκίνου του μαστού
Authors: Χαντζή Νίκη
Published: January 2014

Τα οιστρογόνα ασκούν τη δράση τους μέσω των υποδοχέων οιστρογόνων τύπου άλφα και βήτα (ERα και ERβ). Στον άνθρωπο υπάρχουν 5 τουλάχιστον ισομορφές του ERβ, εκ των οποίων στο μαστό εκφράζονται κυρίως δύο (ERβ1 και ERβ2), ενώ μόνο μια (ERβ1) μπορεί να προσδέσει 17β-οιστραδιόλη με υψηλή χημική συγγένεια. Ο ERα είναι καθιερωμένος δείκτης πρόγνωσης και πρόβλεψης ανταπόκρισης σε ορμονοθεραπεία του καρκίνου του μαστού. Η κλινική σημασία της έκφρασης των ERβ1 και ERβ2 στο καρκίνο του μαστού δεν έχει ακόμα διευκρινισθεί, ενώ ακόμη λιγότερο γνωστά είναι η έκφραση και ο ρόλος τους σε καλοήθεις υπερπλαστικές αλλοιώσεις του μαστού. Για τη μελέτη του ρόλου των ERβ1 και ERβ2 στο καρκίνο και στις καλοήθεις υπερπλαστικές αλλοιώσεις του μαστού, χαρακτηρίσαμε σειρά νέων μονοκλωνικών και πολυκλωνικών αντισωμάτων αξιοποιώντας συστήματα παροδικής και μόνιμης έκφρασης των ERα, ERβ1 και ERβ2 όπως π.χ. κλώνους ανθρώπινων εμβρυϊκών κυττάρων νεφρού ΗΕΚ-293 που παράξαμε για να εκφράζουν σταθερά τον ERα ή τον ERβ1. Αξιοποιώντας τα πλέον κατάλληλα από τα ως άνω καλά χαρακτηρισμένα αντισώματα διαπιστώσαμε ότι ο ΕRβ1 εκφράζεται συχνότερα από τους ERα και ΕRβ2 στις υπερπλαστικές (HUT) και μη διηθητικές νεοπλασματικές αλλοιώσεις (ADH, DCIS) του ανθρώπινου μαστού. Επίσης, διαπιστώσαμε ότι ενώ το ποσοστό των κυττάρων που εκφράζει τον ERα αυξάνεται σταδιακά από την αλλοίωση HUT στην ADH και στο DCIS σε σχέση με το φυσιολογικό μαστό, αυτό του ERβ2 μειώνεται από το φυσιολογικό μαστό προς την ADH. Επιπλέον, διαπιστώσαμε ότι ο ρυθμός κυτταρικού πολλαπλασιασμού συσχετίζεται σημαντικά με την υψηλή έκφραση του ERα στη HUT και τη χαμηλή έκφραση του ERβ2 στο DCIS. Τα ευρήματα αυτά υποστηρίζουν ότι η έκφραση του ERβ2 ρυθμίζεται δυναμικά προϊούσης της προκαρκινικής εξαλλαγής του επιθηλίου και ότι μείωση της έκφρασης του ERβ2 στο DCIS μπορεί να υποδηλώνει αυξημένο κίνδυνο εξέλιξής του σε διηθητικό καρκίνωμα. Αναφορικά με τους ERβ1 και ERβ2 στον ERα-αρνητικό διηθητικό καρκίνωμα μαστού διαπιστώσαμε ότι θετική πυρηνική έκφραση του ERβ1 εντοπίστηκε στις 66 από τις 97 (68%) και του ERβ2 στις 65 από τις 96 (68%) περιπτώσεις. Ο βαθμός διαφοροποίησης του καρκινώματος ήταν σημαντικά υψηλότερος στις ERβ1-αρνητικές περιπτώσεις σε σχέση με τις θετικές, ενώ η έκφραση του ERβ2 συσχετίστηκε θετικά με την παρουσία λεμφαδενικών μεταστάσεων. Η έκφραση του ERβ1 δεν συσχετίζεται με τη συνολική ή την ελευθέρα νόσου επιβίωση. Αντίθετα, ο ERβ2 αναδείχθηκε ως ο πιο σημαντικός προγνωστικός δείκτης μετά το βαθμό διαφοροποίησης του όγκου. Ασθενείς με ERα-αρνητικό καρκίνο του μαστού που υπερεκφράζουν τον ERβ2 εμφάνισαν σημαντικά χαμηλότερη ελευθέρα νόσου επιβίωση, ανεξαρτήτως του τύπου μετεγχειρητικής θεραπείας.
Μελέτη πολυμερικών και ανθρακοποιημένων κοίλων ινών σε διαχωρισμούς αερίων
Authors: Φάββας Ευάγγελος
Published: January 2014

Στην παρούσα διατριβή παρασκευάσθηκαν και χαρακτηρίστηκαν μεμβράνες τύπου κοίλης ίνας με ικανότητα σε διαχωρισμούς αερίων, με έμφαση στα συστατικά του αερίου σύνθεσης (syngas) H2 , CO2 , CO και CH4 . Αρχικά παρασκευάσθηκαν πολυμερικές κοίλες μεμβράνες συμπολυιμιδίου BTDA-TDI/MDI (Ρ84) σε συσκευή υγρής/ξηρής νηματοποίησης, η οποία αναπτύχθηκε στα πλαίσια υλοποίησης της παρούσας διατριβής, βασισμένες στην μέθοδο της αναστροφής φάσεων. Μία προσέγγιση ως προς τους δύο μηχανισμούς μορφοποίησης, αυτόν της πυρήνωσης και ανάπτυξης καθώς και του spinodal decomposition, αναπτύχθηκε και παρουσιάζεται και με σχηματικό τρόπο. Οι παρασκευασμένες πολυμερικές κοίλες μεμβράνες μελετήθηκαν ως προς τις ιδιότητες διαπερατότητας, με πειράματα διαπερατότητας απλής φάσης, καθώς και με πειράματα εκλεκτικότητας σε επιλεγμένα μείγματα H₂/CH₄ Ο₂/N₂ και CO₂/CH₄. Εικόνες ηλεκτρονικής μικροσκοπίας σάρωσης (SEM) συμπληρώνουν τον μακροσκοπικό χαρακτηρισμό της δομής των κοίλων μεμβρανών. Οι τρεις μεμβράνες άνθρακα που μελετήθηκαν παρασκευάσθηκαν σε τρία διαφορετικά πρωτόκολλα πυρόλυσης οι Μ1 & Μ3 μεμβράνες σε περιβάλλον Ar ενώ η Μ2 μεμβράνη παρουσία Ν₂ χαρακτηρίζεται από μικροπορώδες δίκτυο με κύριο χαρακτηριστικό της τον μηχανισμό διαχωρισμού τύπου μοριακού ηθμού. Οι μεμβράνες άνθρακα, οι οποίες παρασκευάσθηκαν, μελετήθηκαν με στατικές (ρόφηση, SAXS, SEM) και δυναμικές (διαπερατότητα) μεθόδους, καθώς και με συνδυασμό τους (σχετική διαπερατότητα, SAXS & ρόφηση). Ο συνδυασμός τεχνικών, όπως η διαπερατότητα απλής φάσης, η σχετική διαπερατότητα και οι ισόθερμες ρόφησης αποτελούν διακριτές μεθόδους χαρακτηρισμού, οι οποίες όμως από μόνες τους δίνουν πεπερασμένες πληροφορίες για το μελετούμενο πορώδες σύστημα, ενώ μία συνολική αποτίμηση των συνδυασμένων αποτελεσμάτων μπορούν να αποτυπώσουν μία πληρέστερη εικόνα της πραγματικής δομής του υλικού. Απ’ την άλλη πλευρά η τεχνική σκέδασης ακτίνων-Χ σε μικρές γωνίες αποτελεί αυτοτελώς μία ευρέως καθιερωμένη τεχνική, που παρέχει ανεξάρτητα αποτελέσματα για την πορώδη δομή, εμφανώς πιο πλήρη εάν συνδυαστεί και με ταυτόχρονα πειράματα ρόφησης. Οι διαχωρισμοί που επιτεύχθηκαν είναι ~845 12.25 και 51.5 διαχωρισμό H₂/CH₄ Ο₂/N₂ και CO₂/CH₄ αντίστοιχα. Η ταξινόμηση του μεγέθους πόρων των μεμβρανών άνθρακα (M1<M3<M2) επιβεβαιώθηκαν και με την μελέτη της κατανομής πόρων βασισμένη σε μεθόδους προσομοίωσης Grand Canonical Monte Carlo.
Η επίδραση της καπνιστικής συνήθειας στη διαφοροποίηση της φλεγμονής των αεραγωγών σε ασθενείς με άσθμα και χρόνια αποφρακτική πνευμονοπάθεια
Authors: Δήμα Ευφροσύνη
Published: January 2014

Παρά τις σημαντικές διαφορές που υπάρχουν στην παθογένεια, την πορεία και την πρόγνωση, το άσθμα και η χρόνια αποφρακτική πνευμονοπάθεια (ΧΑΠ) εμφανίζουν πολλά κοινά χαρακτηριστικά. Το κάπνισμα ευθύνεται σημαντικά για την αλληλεπικάλυψη στην παθογένεση και τα κλινικά χαρακτηρηστικά αυτών των δύο νοσημάτων. Πρωταρχικό σκοπό αυτής της μελέτης αποτέλεσε η διερεύνηση του φλεγμονώδες πάτερν σε ομάδες άσθματος (καπνιστές και μη) και ασθενών με ΧΑΠ, των οποίων η διάγνωση είχε τεθεί με κλινικά κριτήρια, συμπεριλαμβανομένων και των φαινοτύπων αλληλεπικάλυψης άσθματος και ΧΑΠ και η εκτίμηση της σχέσης της φλεγμονής των αεραγωγών με την αναστρεψιμότητα και τη βρογχική υπερευαισθησία (AHR). Η ιντερλευκίνη 18 (IL-18) είναι μια προφλεγμονώδης κυτταροκίνη, η οποία γενικά θεωρείται ως τύπου Th1 απάντησης. Έχει όμως φανεί ότι ενδεχομένως έχει ρυθμιστικό ρόλο στο άσθμα τροποποιώντας την Th2 απάντηση. Επίσης τα επίπεδα της στα προκλητά πτύελα ασθματικών ασθενών και υγιών καπνιστών είναι μειωμένα. Αντιθέτως, στους ασθενείς με ΧΑΠ, τα πρόσφατα δεδομένα δείχνουν υπερπαραγωγή της IL-18 στους πνεύμονες και αυξημένα επίπεδα στον ορό του αίματος, υποστηρίζοντας τη συμμετοχή της IL-18 στην παθογένεια της ΧΑΠ. Εφόσον ο καπνός του τσιγάρου ενισχύει τη φλεγμονή των αεραγωγών, αποτέλεσε επιπλέον στόχο μας η εκτίμηση της σχέσης της IL-18 με την πνευμονική λειτουργικότητα και τη βρογχική υπερευαισθησία σε καπνιστές και μη ασθενείς με άσθμα, καθώς επίσης και η μέτρηση των επιπέδων της IL-18 στα προκλητά πτυέλα ασθενών με ΧΑΠ και η εύρεση των κυττάρων παραγωγής της. Μέθοδος: Στη μελέτη συμμετείχαν συνολικά 110 ασθενείς (17 υγιή άτομα, 16 “υγιείς” καπνιστές, 46 ασθενείς με άσθμα -24 καπνιστές και 22 μη καπνιστές- και 31 ασθενείς με ΧΑΠ (10 με ΧΑΠ και αναστρεψιμότητα και 21 χωρίς). Τα άτομα της μελέτης υποβλήθηκαν σε πρόκληση πτυέλων, τεστ αναστρεψιμότητας, δοκιμασία πρόκλησης με μεταχολίνη (Mch) και AMP και δερματικά αλλεργικά τεστ. Η φλεγμονή των αεραγώγων εκτιμήθηκε με τη μέτρηση του κυτταρικού πληθυσμού των πτυέλων και των κυτταροκινών (IL-8, TNF-a and IL-18) με τη μέθοδο της ELISA στο υπερκείμενο των πτυέλων. Ο κυτταρικός τόπος της IL-18 καθορίστηκε με ανοσοκυτταροχημεία. Αποτελέσματα: Οι ασθενείς με ΧΑΠ και αναστρεψιμότητα είχαν αυξημένο ποσοστό ουδετεροφίλων στα πτύελα και αυξημένα επίπεδα IL-8 και TNF-α συγκριτικά με τους καπνιστές ασθενείς με άσθμα, ενώ δεν υπήρχε διαφορά ούτε στα φλεγμονώδη κύτταρα ούτε στις κυτταροκίνες των πτυέλων στις υποομάδες της ΧΑΠ. Υπήρξε αντίστροφη συσχέτιση της ουδετεροφιλίας των πτυέλων με τη ΔFEV1 στους καπνιστές ασθενείς με άσθμα (r=-0.563, p=0.036). Η αναστρεψιμότητα δε σχετιζόταν με τη φλεγμονή στους ασθενείς με ΧΑΠ. ..............
Μαθησιακές δυσκολίες στα μαθηματικά για μαθητές της δευτεροβάθμιας εκπαίδευσης
Authors: Αργύρης Δημήτριος
Published: January 2014

Η παρούσα εργασία είναι μια εμπειρική έρευνα (ποιοτική και ποσοτική), που επιχειρεί να καλύψει το κενό που υπάρχει στον ελληνικό χώρο όσον αφορά τις μαθησιακές δυσκολίες στα μαθηματικά της δευτεροβάθμιας εκπαίδευσης. Ειδικότερα: (α) Επιχειρεί να καταγράψει τα χαρακτηριστικά των μαθητών της δευτεροβάθμιας εκπαίδευσης με μαθησιακές δυσκολίες στα μαθηματικά. (β) Διερευνά τις γνώσεις των Ελλήνων εκπαιδευτικών της δευτεροβάθμιας εκπαίδευσης σχετικά με τις μαθησιακές δυσκολίες στα μαθηματικά, τις απόψεις τους για την ?ένταξη? και τους τρόπους που αντιμετωπίζουν το πρόβλημα. (γ) Επιδιώκει να διερευνήσει τον τρόπο λειτουργίας του θεσμοθετημένου προγράμματος των τμημάτων ένταξης (ΤΕ) ως υλικοτεχνική υποδομή και μαθησιακό περιβάλλον, τόσο από την πλευρά των εκπαιδευτικών όσο και από την πλευρά των μαθητών. (δ). Προτείνεται, τέλος, ένας τρόπος εκπαιδευτικής αντιμετώπισης (διδασκαλία και αξιολόγηση) με την κατασκευή και παρουσίαση προγράμματος παρέμβασης. Είναι το πρώτο πρόγραμμα παρέμβασης στα μαθηματικά για μαθητές με μαθησιακές δυσκολίες που επιχειρείται στο ελληνικό γυμνάσιο.
Δείκτες πολλαπλασιασμού και απόπτωσης σε φυσιολογικές και παθολογικές γονάδες
Authors: Μπαλλά Μαριάνθη
Published: January 2014

Σκοπός της παρούσας διδακτορικής έρευνας είναι η συσχέτιση της κινητικής των γεννητικών και επιθηλιακών κυττάρων κατά τη διάρκεια της ορχικής και ωοθηκικής μορφογένεσης σε έμβρυα και νεογνά αρουραίων Wistar ηλικίας 14,5 ήμερων πριν από τη γέννηση (Ε) Ε18,5 Ε20,5 Ε22,5 (κατά τη γέννηση) 1 ημέρας μετά τη γέννηση (ΗΜΓ) 3, 5 και 7 ΗΜΓ με ανοσοϊστοχημική εντόπιση των πυρηνικών αντιγόνων PCNA και Κι-67. Η εκτίμηση του δείκτη σήμανσης (αριθμός κυττάρων που αντιδρούν στον αντιορό προς το σύνολο των κυττάρων επί τοις %) γίνεται μέσω του λογισμικού Image Pro Plus. Στον εμβρυϊκό όρχι παρατηρούνται δύο αιχμές μιτωτικής δραστηριότητας των γεννητικών κυττάρων ενώ μετά τη γέννηση σημειώνεται ενεργοποίηση του μιτωτικού μηχανισμού στο διάστημα 3-5 ΗΜΓ. Στη συνέχεια ο πολλαπλασιασμός των γεννητικών κυττάρων διακόπτεται. Παράλληλα παρατηρείται βαθμιαία αύξηση του ποσοστού των αντιδρώντων κυττάρων Sertoli με την ηλικία. Στην εμβρυϊκή ωοθήκη ο δείκτης σήμανσης των γεννητικών κυττάρων φθάνει στο μέγιστο πριν από τη γέννηση γεγονός που συμπίπτει χρονικά με την είσοδο των ωογονιών στην πρόφαση της πρώτης μειωτικής διαίρεσης. Μετά τη γέννηση τα γεννητικά κύτταρα πολλαπλασιάζονται μέχρι 1 ΗΜΓ και στη συνέχεια ο δείκτης σήμανσης φθίνει (ελάχιστη τιμή στις 7 ΗΜΓ). Το ποσοστό των αντιδρώντων θυλακικών κυττάρων και για τους δύο δείκτες πολλαπλασιασμού αυξάνει κατά την περίοδο μελέτης με αιχμή στις 7 ΗΜΓ. Παρατηρείται υπεροχή στην έκφραση του PCNA έναντι του Ki-67 και στα δύο φύλα γεγονός το οποίο μπορεί να ερμηνευτεί αν ληφθούν υπόψη όχι μόνο ο διαφορετικός χρόνος ημίσιας ζωής των δυο πυρηνικών αντιγόνων αλλά και η συμμετοχή του PCNA σε μηχανισμούς επιδιόρθωσης του DNA μετά τη βλάβη. Η πρωτεΐνη Bax εκφράζεται πιο έντονα την Ε20,5 στα σπερματογόνια του εμβρυϊκού όρχι και την Ε21,5 στα ωογόνια της ωοθήκης. Η πρωτεΐνη Bcl-2 εκφράζεται την ίδια περίοδο και στα δύο φύλα. Μετά τη γέννηση στο αρσενικό παρατηρείται εντονότερη έκφραση της Bcl-2 την 1 ΗΜΓ ενώ στις 5 ΗΜΓ η αντίδραση των σπερματογονιών είναι η ίδια και για τα δυο αντίγονα με αποτέλεσμα διακοπή της αποπτωτικής διεργασίας. Η αντίδραση των ωοκυττάρων Ι στη Bcl-2 είναι πιο έντονη στις 5 ΗΜΓ προκειμένου να εξασφαλιστεί η διατήρηση σταθερού αριθμού ωοκυττάρων κατά την αναπαραγωγική ζωή του θηλυκού. Φυλετικός διμορφισμός παρατηρείται στα γεννητικά κύτταρα κατά την περιγεννητική περίοδο ενώ τα θυλακικά και τα κύτταρα Sertoli εμφανίζουν λειτουργική αναλογία με αυξανόμενα ποσοστά αντιδρώντων κυττάρων κατά την περίοδο μελέτης.
Εντατική κατάσταση και παθολογία μεγάλων ιστορικών κτιρίων στην Κεντρική Ελλάδα
Authors: Βαγγελάκος Αλέξανδρος
Published: January 2014

Στα πλαίσια της διατριβής εξετάζονται αξιόλογα κτίρια από τα τέλη του 17ου αιώνα μέχρι το πρώτο μισό του 20ου αιώνα, όσον αφορά στα τεχνικά χαρακτηριστικά και την υφιστάμενη κατάστασή τους και μελετάται η εντατική κατάσταση και παθολογία τους. Αρχικά γίνεται ιστορική αναδρομή στην αρχιτεκτονική εξέλιξη των κτισμάτων και ακολουθεί η καταγραφή μεγάλων ιστορικών κτιρίων της περιοχής και η ταξινόμησή τους σε κατηγορίες βάσει της λειτουργίας (κατοικίες, σχολεία, βιομηχανικά και ειδικά κτίρια), της γεωγραφικής περιοχής και του τρόπου δόμησής τους. Στην εργασία περιγράφονται οι βλάβες των κτιρίων και γίνεται αναζήτηση των αιτιών που τις προκάλεσαν και αναφέρονται οι τρόποι και οι τεχνικές επέμβασης που χρησιμοποιήθηκαν για την αποκατάστασή τους. Για τον έλεγχο της εντατικής κατάστασης χρησιμοποιείται η μέθοδος των πεπερασμένων στοιχείων και εξετάζονται τρόποι προσομοίωσης αντιπροσωπευτικών κτισμάτων των παραπάνω κατηγοριών με χωρικά μοντέλα, λαμβάνοντας υπόψη τα μορφολογικά και μηχανικά χαρακτηριστικά τους και γίνεται συσχέτιση μεταξύ των αποτελεσμάτων ανάλυσης των κτιρίων και της υφιστάμενης κατάστασης και παθολογίας τους. Επίσης διερευνάται η συνεισφορά των οριζόντιων διαζωμάτων, των πατωμάτων και της στέγης στη συμπεριφορά και την αντοχή των κτισμάτων βάσει διαφόρων παραδοχών. Η συγκεντρωτική καταγραφή των τεχνικών χαρακτηριστικών και των αποτελεσμάτων ανάλυσης των κτιρίων, οδηγεί στη δημιουργία μιας ικανής βάσης δεδομένων σημαντικού όγκου, με την οποία είναι δυνατή η διερεύνηση της επιρροής της μορφής και σύνθεσης του φέροντος οργανισμού των κτισμάτων στην εντατική τους κατάσταση. Παρατίθενται συγκριτικά διαγράμματα, και γραφικές παραστάσεις των αποτελεσμάτων ανάλυσης των κατασκευών, με τη χρήση συναρτήσεων πολυωνυμικής ή άλλης μορφής, καθώς και μεταβλητών που σχετίζονται με τα γεωμετρικά και μηχανικά χαρακτηριστικά τους, ώστε να είναι δυνατή η ποιοτική και ποσοτική εκτίμηση της εντατικής κατάστασης ιστορικών κτισμάτων παρόμοιας μορφής. Από τη συνολική έρευνα προκύπτουν συμπεράσματα που αφορούν την αξιολόγηση της υφιστάμενης κατάστασης, παθολογίας και αντοχής μεγάλου αριθμού ιστορικών κτιρίων που χτίστηκαν τους τελευταίους τέσσερις αιώνες στην Κεντρική Ελλάδα. Τα αποτελέσματα της διατριβής πέραν της συμβολής στη δημιουργία αρχείων για υφιστάμενες ιστορικές κατασκευές, παρουσιάζουν και χρησιμότητα εφαρμογής καθώς μπορούν να ληφθούν υπόψη κατά τη σύνταξη κανονισμών που αφορούν τον έλεγχο και τις επεμβάσεις στο φέροντα οργανισμό τους.
Φλεγμονώδεις πυροδοτητές σε κλινικά μοντέλα
Authors: Κουρτζέλης Ιωάννης
Published: January 2014

Η αιμοκάθαρση παίζει σωτήριο ρόλο για τους ασθενείς που πάσχουν από νεφρική ανεπάρκεια τελικού σταδίου. Ωστόσο, οι ανεπιθύμητες εκδηλώσεις, εξαιτίας της θεραπείας αυτής, και ειδικότερα οι καρδιαγγειάκες επιπλοκές που σχετίζονται με την εμφάνιση θρόμβωσης, αποτελούν σοβαρό κοινωνικο-οικονομικό πρόβλημα. Παρόλο που έχει δειχθεί η συμμετοχή αρκετών φλεγμονωδών μεσολαβητών στις ανεπιθύμητες εκδηλώσεις της αιμοκάθαρσης, μέχρι τώρα, δεν έχει διευκρινιστεί ο πιθανός ρόλος του συμπληρώματος στις θρομβωτικές επιπλοκές που παρατηρούνται στους αιμοκαθαιρόμενους ασθενείς. Στην παρούσα μελέτη αποδεικνύεται ότι η ενεργοποίηση του συστήματος του συμπληρώματος προάγει την εμφάνιση θρόμβωσης στους χρόνια αιμοκαθαιρόμενους ασθενείς. Αναλυτικότερα, η παραγωγή της αναφυλατοξίνης C5a επάγει την παραγωγή ιστικού παράγοντα (Tissue Factor - TF) από τα ουδετερόφιλα του αίματος. Δεδομένου ότι ο TF θεωρείται το εναρκτήριο μόριο του καταρράκτη της πήξης in vivo, συμπεραίνεται ότι η ‘συνομιλία’ μεταξύ του συμπληρώματος και των ουδετεροφίλων θα μπορούσε να θεωρηθεί υπεύθυνη για την αυξημένη θρομβογενετική τάση που παρατηρείται σε αυτούς τους ασθενείς. Παράλληλα, δείχνεται ότι το συμπλήρωμα πιθανόν να προάγει την υπερπηκτικότητα ρυθμίζοντας την παραγωγή του αυξητικού παράγοντα (Granulocyte-Colony Stimulating Factor – G-CSF), καθώς η χορήγηση του συγκεκριμένου παράγοντα σε ασθενείς με ουδετεροπενία φαίνεται να συμβάλει στην εκδήλωση θρομβωτικών συμβαμάτων. Είναι αξιοσημείωτο το γεγονός ότι, ο παρεμποδισμός της μεταγωγής σήματος μέσω του υποδοχέα της αναφυλατοξίνης C5a (C5a receptor–C5aR) ελαττώνει σημαντικά τα επίπεδα έκφρασης του TF από τα ουδετερόφιλα και τις προπηκτικές ιδιότητες του αίματος των ασθενών κατά την αιμοκάθαρση. Επιπλέον, ένα ex vivo σύστημα προσομοίωσης της αιμοκάθαρσης χρησιμοποιήθηκε για να εξεταστεί η θεραπευτική σημασία της αναστολής του συμπληρώματος στη μείωση της υπερπηκτικότητας. Αποδεικνύεται, με αυτόν τον τρόπο, ότι η επιτυχής αναστολή της ενεργοποίησης του συστήματος που προκαλείται από τα βιοϋλικά της αιμοκάθαρσης οδηγεί στην καταστολή της έκφρασης του TF από τα ουδετερόφιλα και επίσης μειώνει την ενεργοποίησή τους. Συνεπώς, προτείνεται ένας νέος μηχανισμός που εμπλέκεται στα θρομβωτικά συμβάματα που σχετίζονται με την αιμοκάθαρση και πιθανόν να ανοίγονται νέοι δρόμοι για τη μελλοντική χορήγηση αναστολέων του συμπληρώματος στην κλινική πράξη.
Σύνθεση ετεροκυκλικών ενώσεων με ενδεχόμενη βιολογική δραστικότητα
Authors: Τσολομύτη Γεωργία
Published: January 2014

Στόχος της διατριβής αυτής ήταν η σύνθεση ετεροκυκλικών οργανικών ενώσεων με πιθανότητα βιολογικής δράσης. Σαν μητρικές ενώσεις, λόγω σχετικών αναφορών, επιλέχθηκαν τα γ-κετοναμίδια, και ειδικότερα μελετήθηκαν τα αμίδια των β-αροϋλοπροπιονικών οξέων. Τα τελευταία, παρασκευάστηκαν με μία νέα ‘one pot’ σύνθεση μέσω των μικτών ανυδριτών των οξέων, σε εξαιρετικά καθαρή μορφή και σε πολύ καλές αποδόσεις. Λόγω όμως της ταυτομέρειας αλυσίδας-δακτυλίου που παρουσιάζουν τα αμίδια αυτά και επειδή κατάλληλα για την περεταίρω σύνθεση των ετεροκυκλικών οργανικών παραγώγων ήταν τα β-αροϋλοπροπιοναμίδια (ανοικτής αλυσίδας ταυτομερή) και όχι οι 5-υδροξυ-πυρρολιδιν-2-όνες (κυκλικά ταυτομερή), χρησιμοποιήθηκαν οι διάφορες φασματοσκοπικές μέθοδοι (IR, UV, 1H N.M.R.) για τον ασφαλή χαρακτηρισμό τους. Στην εργασία αυτή επιπλέον, συνέβαλαν καταλυτικά προς αυτή την κατεύθυνση και τα φάσματα 13C.N.M.R που εφαρμόστηκαν. Οι κατηγορίες ετεροκυκλικών οργανικών ενώσεων που παρασκευάστηκαν είναι οι 3-αλκυλιδενοπυρρολιν-4-όνες-2, τα 2-ακετοξυ-πυρρόλια και από αυτά οι 3-πυρρολιν-2-όνες, οι 3,4-διβρωμο-πυρρολιν-3-όνες-2, οι 5-αροϋλο-3(2H)-ισοθειαζολ-3-όνες και μέσω αυτών οι απλές 3(2H)-ισοθειαζολ-3-όνες και οι 6-αροϋλο-2,3-διϋδρο-1,3-θειαζιν-4(2H)-όνες. Οι 3-αλκυλιδενοπυρρολιν-4-όνες-2, τα 2-ακετοξυ-πυρρόλια και από αυτά οι 3-πυρρολιν-2-όνες (γνωστά και νέα μόρια) συντέθηκαν με νέες μεθόδους σε αρκετά καλές αποδόσεις. Επίσης, νέα μόρια 5-αροϋλο-3(2H)-ισοθειαζολ-3-ονών παρασκευάστηκαν. Ενώ από τις τελευταίες συντέθηκαν νέες 6-αροϋλο-2,3-διϋδρο-1,3-θειαζιν-4(2H)-όνες, με κετονικό καρβονύλιο επιδεκτικό πυρηνόφιλης προσβολής, μέσω μιας νέας μεθόδου με γενικευμένο χαρακτήρα. Τέλος, από εκτενή βιβλιογραφική έρευνα που πραγματοποιήθηκε, αναδεικνύεται η πιθανότητα βιολογικής δράσης των ενώσεων που παρασκευάστηκαν στην διατριβή, αφού μόρια φέροντα την βασική δομή των ενώσεων της εργασίας αυτής αναφέρονται να παρουσιάζουν εύρος βιολογικών ιδιοτήτων. Μεταξύ αυτών συγκαταλέγεται αντιμυκητιακή, αντιβακτηριακή, ζιζανιοκτόνος δράση, παρεμπόδιση ενζύμων που συνδέονται με την ανάπτυξη νεοπλασιών ή άλλων ασθενειών όπως ο HIV, αναλγητική δράση κ.α.